ลูกชายหายใจแปลกๆค่ะ เขามีอาการสูดหายใจแรงๆตลอดเวลา ไม่ทราบว่าเขาเป็นอะไรคะ
สวัสดีค่ะ การวินิจฉัยที่เป็นไปได้-โรคหอบหืด ทำให้มีอาการเหนื่อย หายใจเสียงวี๊ด เป็นมากขึ้นเมื่อไม่สบาย หรือเมื่อออกกำลัง-โรคภาวะทางเดินหายใจส่วนบนอุดกั้น เช่นจากภาวะน้ำหนักเกิน มีเนื้อเยื่อบริเวณหลังคอไปปิดทางเดินหายใจ ทำให้หายใจไม่สะดวก ต้องคอยสูดอากาศหายใจเป็นระยะ-โรคภูมิแพ้จมูก ทำให้เยื่อบุจมูกบวม หายใจติดขัด-โรคทางเดินหายใจติดเชื้อเช่นคออักเสบ เป็นหวัด ไซนัสอักเสบ ทำให้มีเยื่อบุทางเดินหายใจบวมขึ้นมาเฉียบพลัน ต้องคอยหายใจแรงๆเป็นระยะแนะนำถ้าลูกชายมีอาการหายใจดูเหนื่อย หายใจไม่ทัน คัดจมูก ไอมาก มีไข้สูง ควรพาไปพบแพทย์เพื่อตรวจร่างกายอย่างละเอียดอีกครั้งค่ะว่าน่าจะมาจากสาเหตุใด และรักษาตามสาเหตุการดูแลตัวเองเบื้องต้น หลีกเลี่ยงการทำกิจกรรมที่ต้องใช้แรงมากๆ ถ้ามีน้ำมูกควรเช็ดน้ำมูกออกหรือใช้น้ำเกลือช่วยล้างออกมา ควรอยู่ในที่ที่มีอากาศถ่ายเท ไม่มีฝุ่นหรือควันมาก